b'\n_START_ARTICLE_\nIvo Andri\xc4\x87\n_START_SECTION_\nBiografija\n_START_PARAGRAPH_\nIvo Andric gim\xc4\x97 1892\xc2\xa0m. spalio 9 d. Dolac kaime prie Travniko Austrijoje-Vengrijoje. Jo t\xc4\x97vai buvo kroatai. Jo tikras vardas Ivan, bet jis buvo \xc5\xbeinomas ma\xc5\xbeybine forma Ivo. Kai jam buvo 2 metai mir\xc4\x97 t\xc4\x97vas Antun. Kadangi jo motyna Katarina gyveno per skurd\xc5\xbeiai, kad j\xc4\xaf i\xc5\xa1laikyt\xc5\xb3, Iv\xc4\x85 augino motinos \xc5\xa1eima Vi\xc5\xa1egrade prie Drinos, kur jis mat\xc4\x97 gars\xc5\xb3j\xc4\xaf Mehmedo Pa\xc5\xa1os Sokolovi\xc4\x8diaus tilt\xc4\x85, i\xc5\xa1garsint\xc4\x85 jo romane Drinos tiltas (Na Drini \xc4\x87uprija)._NEWLINE_Ivo Andric lank\xc4\x97 j\xc4\x97zuit\xc5\xb3 gimnazij\xc4\x85 Travnike, po to Sarajevo gimnazij\xc4\x85, o v\xc4\x97liau studijavo filosofij\xc4\x85 Zagrebo, Vienos, Krokuvos, Graco universitetuose. D\xc4\x97l savo politin\xc4\x97s veiklos buvo \xc4\xafkalintas austr\xc5\xb3 per Pirm\xc4\x85j\xc4\xaf pasaulin\xc4\xaf kar\xc4\x85 kartu su kitais jugoslav\xc5\xb3 civiliais._NEWLINE_Savo literat\xc5\xabrin\xc4\x99 karjer\xc4\x85 Ivo Andric prad\xc4\x97jo kaip poetas. 1914\xc2\xa0m. jis prisid\xc4\x97jo prie Jaun\xc5\xb3j\xc5\xb3 kroat\xc5\xb3 eil\xc4\x97ra\xc5\xa1\xc4\x8di\xc5\xb3 rinkinio Hrvatska mlada lirika._NEWLINE_Susik\xc5\xabrus Jugoslavijos karalystei Ivo Andric tapo valstyb\xc4\x97s tarnautoju i\xc5\xa1 prad\xc5\xbei\xc5\xb3 Tik\xc4\x97jimo ministerijoje, v\xc4\x97liau padar\xc4\x97 karjer\xc4\x85 U\xc5\xbesienio reikal\xc5\xb3 ministerijoje._NEWLINE_Kaip diplomatas Ivo Andric dirbo konsulatuose prie \xc5\xa0vento sosto (1920\xc2\xa0m.), Bukare\xc5\xa1te, Trieste ir Grace (1924\xc2\xa0m.), Pary\xc5\xbeiuje ir Marselyje (1927\xc2\xa0m.) ir ambasadoje Madride (1928\xc2\xa0m.). Jis buvo paskirtas ambasadoriumi Vokietijoje 1939\xc2\xa0m. Jis taip pat buvo Jugoslavijos delegatas Taut\xc5\xb3 S\xc4\x85jungoje 1930\xe2\x80\x931934\xc2\xa0m. \xc5\xbdenevoje. Ivo Andric labai prie\xc5\xa1inosi Stjepan Radi\xc4\x87, Kroatotijos valstie\xc4\x8di\xc5\xb3 partijos prezidento, jud\xc4\x97jimui. Jo atstovavimas Jugoslavijai baig\xc4\x97si 1941\xc2\xa0m., kai Vokietija \xc4\xafsiver\xc5\xbe\xc4\x97 \xc4\xaf Jugoslavij\xc4\x85. Per Antr\xc4\x85 pasaulin\xc4\xaf kar\xc4\x85 jis gyveno tyliai Belgrade ir baig\xc4\x97 tris svarbiausius savo romanus, kuriuos i\xc5\xa1leido 1945\xc2\xa0m._NEWLINE_Po karo Ivo Andric daug laiko praleido namie Belgrade ir \xc4\x97jo ceremonines pareigas Jugoslavijos komunistin\xc4\x97je vyriausyb\xc4\x97je. Jis taip pat buvo Bosnijos ir Hercegovinos parlamento nariu. 1961\xc2\xa0m. Ivo Andric gavo Nobelio literat\xc5\xabros premij\xc4\x85, kurios pinigus i\xc5\xa1leido Bosnijos ir Hercegovinos bibliotekoms pagerinti. Jis buvo Serbijos meno ir mokslo akademijos narys._NEWLINE_Po antros \xc5\xbemonos Milica Babi\xc4\x87-Andri\xc4\x87 1968\xc2\xa0m. suma\xc5\xbe\xc4\x97jo jo dalyvavimas visuomeniniame gyvenime. 1969\xc2\xa0m. jis buvo i\xc5\xa1rinktas Bosnijos ir Hercegovinos meno ir mokslo akademijos garb\xc4\x97s nariu. 1972\xc2\xa0m. Ivo Andric tapo Belgrado univerrsiteto garb\xc4\x97s daktaru. Jis vis labiau sirgo ir mir\xc4\x97 1975\xc2\xa0m. kovo 13 d.'